מדיה חברתית (Social Media) המכונה גם "אינטרנט 2.0″ שגור בפי כל מי שהרשת הינה חלק פעיל ויומיומי בשגרת החיים המקצועיים והאישיים. אין ספור ניסיונות להגדיר מהוא בכלל "אינטרנט 2.0″ כבר נעשו, ומדהים לגלות בכל פעם מחדש כי המושג האמורפי הזה כולל בתוכו עולמות רבים ומרתקים המקבלים ביטוי ומשמעות שונה בכל רגע. באופן כללי, ניתן להגדיר את המושג מדיה חברתית כשימוש בכלים אינטרנטיים שבמהותם הם בעלי מאפיינים שיתופיים מבחינת תוכן גולשים, האפשרים העברה ובעיקר שיתוף של תוכן ומידע ברשת לטובת קידום עסקי ו/ או אישי. החלום הרטוב של כל מנהל שיווק הוא להיות "זבוב על הקיר" ולהאזין לשיחות של לקוחותיו (או של לקוחות פוטנציאליים, ועל הדרך גם להאזין למתחרים).
למנכל"ים, מנהלי שיווק, מנהלי מותג ובעלי עסקים , השימוש במדיה החברתית (web 2.0) יוצר הזדמנויות אדירות לתקשורת ישירה מול קהלי היעד שלהם, אך להבדיל מפרסומת בטלוויזיה או מודעות בעיתון, מושקעות ככל שיהיו, השימוש במדיה החברתית מאפשרת תקשורת דו-כיוונית עם הלקוחות. לא עוד "הנחתת" מסרים סתמיים, אלא יצירת שיחה אמיתית. זה אינטראקטיב אמיתי.